Aika 1.10.2013 klo 13–16

Paikka Turun kaupunginkirjasto, Studio

Jäsenet

Salo Tiina, puh.joht. Raision kaupunginkirjasto

Hämäläinen Leena Maskun kunnankirjasto

Ikala-Suomalainen Sirpa Vehmaan kunnankirjasto

Kettula Päivi Liedon kunnankirjasto

Kuronen Milla Kustavin kunnankirjasto

Mutka Marja-Liisa Laitilan kaupunginkirjasto

Nurminoro, Ritva, klo 13.45 alk. Kaarinan kaupunginkirjasto

Pohjola Kari Paimion kaupunginkirjasto

Tuomi Tarja Naantalin kaupunginkirjasto

Viik Tiina Uudenkaupungin kaupunginkirjasto

Ylioja Eila Nousiaisten kunnankirjasto

Muut osallistujat Maunu Ulla-Maija, esittelijä Turun kaupunginkirjasto Varila Kalle Turun kaupunginkirjasto (asia 3)

Valikainen Kaija, siht. Turun kaupunginkirjasto

Poissa Inkinen Päivi Sauvon kirjasto

Kraappa Armi-Tuulikki Pyhärannan kunnankirjasto

Kulmala Viktoria Mynämäen kunnankirjasto

Näätsaari Inkeri Turun kaupunginkirjasto

Sjölund Anna-Kaisa Taivassalon kunnankirjasto

Ylitalo Jan-Erik Ruskon kunnankirjasto

**Asialista**

1. Kokouksen avaus ja päätösvaltaisuus

Ehdotus Todetaan kokouksen päätösvaltaisuus.

Päätös Kokous todettiin päätösvaltaiseksi.

1. Edellisen kokouksen pöytäkirja

Ehdotus Hyväksytään edellisen kokouksen pöytäkirja.

Päätös Hyväksyttiin edellisen kokouksen pöytäkirja.

1. Vaskin kokoelmalinjaukset

Vaski-kirjastojen johtoryhmässä 11.3.2013 § 6 sovittiin, että johtoryhmästä Marja-Liisa Mutka, Inkeri Näätsaari ja Maija Söderblom valmistelevat ehdotusta kokoelmalinjauksista. Kaisa Hypén on toiminut kokoonkutsujana. Kokoelmalinjauksissa otetaan huomioon Käyttäjien ja kokoelmien kohtaaminen – projektin tulokset. Kalle Varila on toiminut työryhmässä Kaisa Hypénin sijaisena 1.6.2013 alkaen ja Kari Pohjola valittiin Maija Söderblomin tilalle tämän jäätyä eläkkeelle 1.5.2013 alkaen.

Kalle Varila esittelee linjaukset.

Liite: Vaskin kokoelmalinjaukset

Ehdotus Hyväksytään Vaskin yhteiset kokoelmalinjaukset

Päätös Keskusteltiin kokoelmalinjoista ja lisättiin kappaleeseen Moniarvoisuus, monipuolisuus, sananvapaus sana avoimuus lauseeseen ”Lähtökohtana on avoimuus, moniarvoisuus ja toisten ihmisten kunnioittaminen.” Lisättiin kappaleeseen Kokoelman eri aihealueet johdantolause ”Kokoelmillaan Vaski-kirjastot tarjoavat tiedon lisäksi mahdollisuuksia unelmointiin, iloon ja elämyksiin.” Lisäksi tehtiin pieniä sanamuotokorjauksia.

Hyväksyttiin Vaskin yhteiset kokoelmalinjat muutosten jälkeen

1. Yhteistoimintasopimus

Johtoryhmässä 22.11.2012 päätettiin, että Vaski-yhteistyösopimus tarkistetaan vuoden 2013 aikana niin, että se kattaa kaikki yhteistyötavat. Sopimusta ovat laatineet Tiina Salo ja Ulla-Maija Maunu työvaliokunnassa käydyn lähetekeskustelun pohjalta. Myös Raision kaupungin lakimies on kommentoinut sopimusta.

Ehdotus Käydään asiasta lähetekeskustelu ja päätetään yhteistyösopimuksesta 26.11.2013 kokouksessa.

Päätös Käytiin lähetekeskustelu ja päätettiin, että Tiina Salo ja Ulla-Maija Maunu jatkavat sopimustekstin työstämistä keskustelun pohjalta. Sen jälkeen sopimusta käsitellään Vaskin työvaliokunnassa ja Vaskin johtoryhmässä.

1. Myöhästymis- ja muistutusmaksujen korotus

Johtoryhmä päätti kokouksessaan 3.6.2013, että myöhästymis- ja muistutusmaksuja korotetaan vuoden 2014 alusta seuraavasti:

Myöhästymismaksu 25 c/laina/päivä

Enintään 7,50 €/laina

Muistutus 1,50 €

Toinen muistutus 3 €

Laskun mahdollinen korotus tarkistetaan erikseen.

Päätetään tarvittaessa myös muiden maksujen tarkistuksesta.

Työvaliokunta päätti kokouksessaan 4.9.2013 esittää johtoryhmälle, että myös seuraavia maksuja korotetaan:

Osoitteentarkistus nostetaan 1 eurosta 1,50 euroon.

Kadonneen elokuvatallenteen korvaukseen lisätään 3 €, kuten muidenkin kadonneiden aineistojen maksussa.

Samalla päätettiin ehdottaa johtoryhmälle, että myös uudet käyttösäännöt otetaan käyttöön vasta 1.1.2014

Ehdotus Hyväksytään maksujen korotukset esitetyllä tavalla. Päätetään lisäksi, että kirjastot vievät maksujen korotukset päätettäväksi omassa kunnassaan ja tiedottavat oman kunnan tehdyistä päätöksistä Ulla-Maija Maunulle. Uudet maksut tulevat voimaan vuoden 2014 alusta.

Uudet käyttösäännöt tulevat voimaan vuoden 2014 alusta.

Päätös Hyväksyttiin ehdotetut korotukset maksuihin. Kirjastot ilmoittavat Ulla-Maija Maunulle, kun kunnassa on tehty tarvittavat päätökset uusista maksuista. Uudet maksut tulevat voimaan 1.1.2014. Myös uudet, selkokieliset käyttösäännöt pyritään saamaan voimaan vuoden 2014 alusta.

1. Vaski-kirjastot Turun kirjamessuilla

Tiina Salo kertoo messutyöryhmän kuulumiset. Seminaariin mahtuu vielä mukaan.

Messutoimikunta haluaa alustavan tiedon Vaskin mahdollisesta osallistumisesta vuoden 2014 kirjamessuihin. Käyttäjät ja kokoelmat – työpajapäivänä 8.10. voidaan nopeasti keskustella asiasta.

Liitteet: Messujen kustannusarvio

Ehdotus Tiina Salo kertoo messutyöryhmän kuulumiset ja samalla hyväksytään alustava budjetti. Kirjastojen johtajat ilmoittavat kantansa mahdollisesta osallistumisesta vuoden 2014 kirjamessuille Käyttäjät ja kokoelmat – työpajapäivässä 8.10., jolloin asiasta voidaan keskustella lyhyesti.

Mikäli jonkun kirjaston omaisuutta tuhoutuu tai häviää messuilla, kirjastot korvaavat hävikin yhteisesti.

Päätös Kuultiin tilannekatsaus ja hyväksyttiin alustava budjetti. Vaskiset ei ilmesty tänä vuonna. Messujärjestelyt ovat hyvällä mallilla.

**TIEDOTUSASIAT JA KATSAUKSIA**

1. Vaski-kirjastojen toimintakertomus

Vaski-kirjastojen toimintakertomus vuodelta 2012 on valmistumassa syksyn aikana.

1. Vaski-kirjastojen yhteiset lomakkeet

Vaski-kirjastojen yhteisiä lomakkeita ollaan päivittämässä. Työ etenee ja valmistunee tämän vuoden aikana.

1. Vaski-kirjastojen toimintaohjelma ja kustannustenjako

Työvaliokunnassa 6.9. sovittiin, että valmistellaan talousarvion ja – suunnittelun pohjaksi vuosittain päivitettävä toimintaohjelma ja sen pohjalle laadittu alustava kustannustenjako. Ulla-Maija Maunu ja Kari Pohjola valmistelevat asiaa.

1. Hankeavustukset

Työvaliokunnassa 6.9.2013 todettiin, että kouluyhteistyön kehittäminen on ajankohtaista useassa Vaski-kunnassa. Hakemukset voidaan tehdä kunnittain ja hakemukseen voidaan liittää tieto yhteistyöstä.

**MUUT ASIAT**

1. Aurora-palvelimien siirto vuodenvaihteessa.

Aurora-palvelimet siirtyvät Kuntien Tieran hoitoon. Siitä seuraa todennäköisesti päivän kestävä järjestelmän käyttökatkos. Kunnissa päätetään, ovatko kirjastot auki vai kiinni. Ehdotettiin, että Vaskin henkilökunnalle voitaisiin järjestää yhteistä toimintaa, koulutusta tms. kyseiselle päivälle. Ehdotettiin myös mietittäväksi vuosittaista Vaski-päivää.

1. UKJ:n käsittely

Sovittiin, että UKJ:n esittely toteutetaan maakunnan kirjaston johtajien kokouksessa 3.12.. Kokouksen aiheena olisivat kirjastojärjestelmät, UKJ:n lisäksi Evergreen ja Finna.

1. Maakunnan kirjastoväen tutustumisretket

Suunnitteilla on kaksi tutustumisretkeä, toinen Seinäjoelle, toinen Jyväskylään ja Savonlinnaan. Retket on tarkoitus toteuttaa vielä vuoden 2013 aikana.

1. Muistutusten lähettäminen

Ehdotettiin, että 1.muistutuksia ei enää lähetettäisi tekstiviestinä, ainoastaan sähköpostina, mutta keskustelun jälkeen ehdotus ei saanut kannatusta, sillä sähköpostien perillemeno on postipalvelimista johtuen epävarmaa.

1. Keskusteltiin ilman kirjastokorttia lainaamisesta.

Uusien käyttösääntöjen mukaan tiskillä lainaaminen on mahdollista henkilökortilla, josta asiakas voidaan tunnistaa. Asiakkaalla on tietenkin oltava kirjastokortti olemassa. Ennen kuin uudet käyttösäännöt astuvat voimaan, on päätettävä, tallennetaanko henkilökortin viivakoodi järjestelmään asiakastunnukseksi.

Sovittiin, että työvaliokunta keskustelee asiasta ja että otetaan asia käsittelyyn seuraavassa kokouksessa.

1. OverDriven tehostettu esittely

OverDriven esittelyyn panostetaan loppuvuodesta. Päivi Kettula, Kari Pohjola ja Aki Pyykkö ovat suunnitelleet toimenpiteitä.

1. E-aineistojen hankinta Vaskille vuodeksi 2014

Kokoelmaryhmä tekee päätöksen e-aineistojen hankinnasta ja se tuodaan tiedoksi Vaskin työvaliokunnalle ja johtoryhmälle.

1. Palaute-palvelu

Ulla-Maija esitteli Turku.fi/Paikalla -palautepalvelua. Keskusteltiin siitä, voisiko Vaski – verkkokirjaston palautepalvelu toimia tätä kautta. Yleinen mielipide oli, että verkkokirjaston palautteet halutaan pitää omana kokonaisuutenaan Vaski-brändin alla.

Sovittiin, että lähetetään kahden viikon ajan palautteet Vaski-kirjastojen johtajille nähtäväksi. Mietitään palautteisiin vastaamisen järjestämistä ja palataan asiaan.

**KOKOUKSEN PÄÄTTÄMINEN**

1. Seuraava kokous

Seuraava johtoryhmän kokous on 26.11. Kokouksessa käsiteltäviä asioita:

* + - * + yhteistyösopimuksen hyväksyminen
        + Toimintaohjelma ja kustannustenjako 2014
        + Finna-projektin eteneminen ja päätös verkkokirjastosta
        + työvaliokunnan vaihtuvien jäsenten vaali (erovuorossa ovat varapuheenjohtaja Tiina Salo, Marja-Liisa Mutka (Maija Söderblomin varahenkilönä) ja Päivi Inkinen. (Vaski-johtoryhmä 22.11.2012 § 7)
        + Vaskin työryhmät ja toimintamalli vuodelle 2014

1. Kokouksen päättäminen

Puheenjohtaja päätti kokouksen klo 15.08